Pretrit met ambulans eindig noodlottig | Maroela Media
’n Ambulans soortgelyk aan die een waarmee ’n voetganger doodgery is. Foto: Facebook
ŉ Werknemer van ŉ Johannesburgse motorwerkwinkel het ŉ voetganger doodgery nadat hy vir die pret ŉ ent gaan ry het met een van die stadsraad se ambulanse wat vir herstelwerk na sy werkplek gebring is.
Michael Sun, Johannesburg se burgemeesterskomiteelid vir veiligheid, sê die ongeluk het Saterdag in Hoofrifweg gebeur nadat die werknemer die voertuig sonder toestemming “vir ŉ pretrit” geneem het.
“Ons is geskok om te verneem dat ŉ voetganger dood is weens die ongemagtigde gebruik van een van die stad se nooddiensambulanse deur ŉ werknemer van ŉ motorwerkwinkel,” het Sun Maandag gesê.
“Wanneer ons diensverskaffers aanstel om ons ambulanse en patrollievoertuie te herstel en in stand te hou, vertrou ons dat hulle hulself volgens die hoogste standaarde van professionaliteit en sorgsaamheid sal gedra wanneer hulle met ons voertuie werk.
“Ons sal geen steen onaangeraak laat om agter die kap van die byl in dié tragedie te kom nie,” het Sun beloof.
Hy het die stadsraad se meegevoel met die voetganger se naasbestaandes en vriende betuig en onderneem om die oorledene se familie te besoek en die stadsraad se bystand aan te bied.
Die polisie ondersoek intussen die ongeluk.
Johannesburg EMS Michael Sun
As jy ib die klein takies ontrou is wat van die grotes??
Net in n Dagga Republiek ne’
Seker nie n lisensie nie. Waar was die voorman van die werkswinkel? Hou hy dan nie die sleutels van die voertuie nie?
mof · 2 weke gelede
duh!!!! nee alida. die sleutels word aan n pegboard gehang bokant die eienaar en motor se besonderhede. mooi duidelik gemerk sodat daar nie “pick a key” gespeel kan word as die voertuig afgehaal word nie.
se mmar net · 2 weke gelede
Gewoonlik moet hulle mos die voertuig vat vir n toets rit om seker te maak dat alles in order is of word dit nie meer gedoen nie?
Toetsrit, nie pretrit nie.